**Mestská časť Bratislava - Nové Mesto**

Materiál na rokovanie

Miestnej rady

Dátum 13.09.2022

**Návrh na schválenie prenájmu bytu na Bojnickej ulici č. 21 pre neziskovú organizáciu DEPAUL SlOVENSKO, n.o., IČO: 37924443 na dobu určitú – 1 rok**

 **Materiál obsahuje:**

**Predkladateľ:**

**Mgr. Rudolf Kusý** 1. Návrh uznesenia

starosta mestskej časti 2. Dôvodovú správu

**Zodpovedný:**

**JUDr. Rastislav Velček**

vedúci oddelenia právneho,

podnikateľských činnosti, evidencie

súpisných čísel a správy pozemkov

**Spracovateľ:**

**Mgr. Ivana Švigárová**

oddelenie právne,

podnikateľských činnosti, evidencie

súpisných čísel a správy pozemkov

**Na rokovanie prizvať:**

Zodpovedného

**Návrh uznesenia:**

Miestne zastupiteľstvo mestskej časti Bratislava – Nové Mesto

**schvaľuje**

; **nájom bytu č. 12,** ktorý sa nachádza na 1. podlaží bytového domu so súp. č. 6956 postavenom na pozemku - parc. č. 17090/24 na Bojnickej ulici č. 21 v Bratislave, v katastrálnom území Nové Mesto a zapísanom na liste vlastníctva č. 2382 (ďalej **„predmet nájmu“**)

; nájomcovi –DEPAU SLOVENSKO, n. o., so sídlom Kapitulská 308/18, 814 14 Bratislava, IČO: 37924443 (ďalej **„nájomca“**)

; na účel – zabezpečenia bývania pre osoby s ťažkými existenčnými problémami pre opätovné plnohodnotné začlenenie sa do spoločnosti

; na dobu určitú 1 rok odo dňa nadobudnutia účinnosti nájomnej zmluvy

; nájomné a služby spojené s nájomným bude hradiť nájomca

; ako prípad hodný osobitného zreteľa podľa §9a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu, že v predmete nájmu nájomca umiestni osoby, ktoré sa ocitli v ťažkej sociálnej situácii a ktorí potrebujú pre svoj ďalší rozvoj stabilné bývanie

; za podmienky :

- nájomná zmluva bude nájomcom podpísaná najneskôr do 60 dní odo dňa schválenia uznesenia v miestnom zastupiteľstve. V prípade, ak nebude nájomná zmluva podpísaná zo strany nájomcu v tejto lehote, toto uznesenie stráca platnosť,

- s pripomienkami

- bez pripomienok

**D ô v o d o v á s p r á v a**

Nezisková organizácie DEPAUL SLOVENSKO požiadala starostu mestskej časti Mgr. Rudolfa Kusého o nájom jedného bytu na Bojnickej ulici. Predmetný byt by slúžil na zastabilizovanie resp. zlepšenie životnej úrovne vybraným osobám.

DEPAUL SLOVENSKO poskytuje verejnoprospešné služby zamerané na pomoc osobám bez domova. DEPAUL SLOVENSKO, n.o. je súčasťou medzinárodnej skupiny Depaul International, ktorá okrem Slovenska operuje aj v Anglicku, Írsku, USA, Ukrajine a Francúzsku.

Organizácia sa zameriava na nízkoprahový prístup osobám bez domova, poskytuje stravu, nocľah, ošatenie, ďalej sociálne poradenstvo, hľadanie ubytovania, práce, vybavovanie sociálnych dávok a pod.

Táto organizácia spĺňa ako žiadateľ podmienku v zmysle platných zásad hospodárenia s bytmi v mestskej časti Bratislava – Nové Mesto zo dňa 30. 6. 2020 a podľa § 3a ods. 1 písm. b) a násl. týchto zásad: ,, *mestská časť môže prideliť byt mimo poradia zoznamu žiadateľov právnickej osobe, ktorá je zaregistrovaná v súlade s § 62 a nasl. zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, pričom táto právnická osoba vykonáva činnosti na úseku sociálnej ochrany detí a/alebo pomoci deťom ako aj dospelým.‘‘*

Nezisková organizácia DEPAUL SLOVENSKO má k 30.06.2022 na základe údajov z Registra poskytovateľov sociálnych služieb, ktorý vedie Bratislavský samosprávny kraj registrované viaceré sociálne služby podľa zákona 448/2008 Z. z o sociálnych službách. Ide napríklad o terénnu sociálnu službu krízovej intervencie, podpora samostatného bývania na neurčitý čas.